**Jaguar Love** é un grupo estadeunidense de indie rock con orixe en Portland, Oregón, composto polos antigos membros de The Blood Brothers.

Traxectoria
-----------

A banda foi fundada polos membros dos grupos Blood Brothers e Pretty Girls Make Graves. O 21 de xaneiro de 2008, a banda anunciou por medio de MySpace que firmaran para Matador Records, antiga discográfica de Pretty Girls Make Graves.

O seu primeiro álbum "Take Me to the Sea" saíu o mercado o 18 de agosto de 2008 en Matador Records. O álbum filtrárase á Internet o 15 de xullo do mesmo ano.

As actuacións do vocal, Johnny Whitney, teñen sido descritas "coma [[Robert Plant con esteroides, ou Perry Farrell tras un cambio de sexo".

A banda percorreu Europa durante unha xira no verán de 2008, aparecendo en importantes festivais coma T in the Park, seguido dunha xira por América como abreconcertos para Polysics, antes de volver noutra xira internacional máis tarde nese ano.

O 18 de febreiro de 2009, anunciaron nun boletín vía MySpace que habería cambios tanto na formación coma no seu son.

Recentemente, a banda firmou para Fat Possum Records. O 3 de novembro de 2009, a formación sacou á luz "Up All Night", canción que foi escoitada con frecuencia durante a súa xira no verán de 2009. A banda fixo público o seu segundo álbum "Hologram Jams" o 2 de marzo de 2010.

Influencias e estilo
--------------------

Jaguar Love herdou de Blood Brothers, a través de Johnny e Cody, o característico e magnético estilo nas voces. Difire porén moito da anterior achegándose máis ao indie rock, así coma ó pop barroco, art rock, soul, hip hop, música experimental e post-punk.

Jaguar Love recibe influxos de Gang of Four, Jay-Z, New Order, Bootsy Collins, Weezer, Botch, Antioch Arrow e The Smiths.

No seu último traballo o seu estilo vólvese algo máis new wave/dance-punk, mantendo a súa autenticidade nas voces e a guitarra.

Discografía
-----------

* *Highways of Gold 7" Single* - 3 de xuño de 2008
* *Jaguar Love EP* - 3 de xuño de 2008
* *Take Me to the Sea* - 19 de agosto de 2008
* *Hologram Jams* - 2 de marzo de 2010

Membros
-------

* Cody Votolato – guitarra, baixo
* Johnny Whitney – vocais, piano

Antigos membros
* Jay Clark – batería, baixo, teclado

Membros de apoio
* Craig Bonich – baixo
* Zach Richards - batería

Notas
-----

1. 1 2 3  Lester, Paul (2008) "Band of the day No. 342: Jaguar Love", The Guardian, July 1, 2008
2. ↑  BBC - T in the Park - Jaguar Love
3. ↑  Matador Records - Jaguar Love
4. ↑  "Prague - Jaguar Love". Arquivado dende o orixinal o 24 de maio de 2011. Consultado o 13 de setembro de 2010.
5. ↑  Londonist Live: Jaguar Love, Londonist, July 9, 2008
6. ↑  Diver, Mike (2008) "Brothers rise from their Graves: Jaguar Love's fresh start Arquivado 31 de xullo de 2008 en Wayback Machine.", Drowned in Sound
7. ↑  "Copia arquivada". Arquivado dende o orixinal o 20 de abril de 2010. Consultado o 13 de setembro de 2010.

Ligazóns externas
-----------------

* Web oficial(en inglés)
* Entrevista con Cody Votolato en Jekyll and Hyde, 106FM Jerusalem[*Ligazón morta*](en inglés)

|  |  |
| --- | --- |
| Control de autoridades | 
* Wd: Q6122895
* WorldCat
* VIAF: 149963175
* AllMusic: mn0000997368
* BNF: 158259699
* Discogs: 1105819
* ISNI: 0000000106718951
* LCCN: n2011050533
* MusicBrainz: ID
* Songkick: 582221

 |